Държавен вестник, бр. 19, 2011 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  19
РЕШЕНИЕ
за приемане на Стратегия за национална си­
гурност на Република България
Народното събрание на основание чл. 86, 
ал. 1 от Конституцията на Република България 
и чл. 16, т. 5 от Закона за отбраната и въоръ­
жените сили на Република България
Р Е Ш И :
Приема Стратегия за национална сигурност 
на Република България (приложение).
Решението е прието от 41-ото Народно съб­
рание на 25 февруари 2011 г. и е подпечатано 
с официалния печат на Народното събрание.
Председател на Народното събрание: 
Цецка Цачева
СТРАТЕГИЯ 
за национална сигурност на Република България
І. Увод 
1. Политиката на Република България в 
сферата на сигурността се изгражда върху цен­
ностите на демокрацията, на националната ни 
култура, правата на човека и гражданина, на 
равните възможности за развитие на личност­
та, както и на Конституцията на страната и 
основополагащите актове за гарантиране на 
международната сигурност.
2. Стратегията за национална сигурност въ­
плъщава миролюбивия характер и традициите 
на добросъседство и взаимноизгодно сътрудни­
чество, характеризиращи политиката на нашата 
страна. Тя е част от усилията на Европейския 
съюз и НАТО към разширяване зоната на 
стабилност, сътрудничество и благоденствие 
посредством неутрализиране на заплахите от 
тероризма и екстремизма, преодоляване на 
регионалните конфликти и активно участие в 
решаването на глобалните проблеми. От осо­
бено значение е приносът на страната ни за 
стабилизиране на междудържавните отношения 
и прилагането на принципа за ненамеса във 
вътрешните работи на страните от Балканския 
полуостров и в Черноморския район.
3. Стратегията очертава по-широко разби­
ране за националната сигурност, като извежда 
на предно място сигурността на гражданина, 
обществените и икономическите аспекти, без да 
подценява измеренията, свързани с отбраната, 
външната политика, разузнаването, охраната на 
обществения ред и защитата на законността. 
Повече от всякога става очевидно, че крайният 
продукт и същинският смисъл на понятието 
„национална сигурност“ е защитеността на 
отделния гражданин, неприкосновеността на 
неговата свобода и достойнство.
4. Стратегията за национална сигурност на 
Република България посочва националните ин­
тереси, необходимите условия и предпоставки 
за тяхното реализиране чрез неутрализиране на 
рисковете и заплахите за страната и нейните 
граждани. Националните и секторните прио­
ритети и политики за сигурност са насочени 
към защитата на националните интереси, като 
се отчита динамиката на средата за сигурност 
при оптимално разпределение на ресурсите за 
постигане на ефективно управление на систе­
мата за сигурност. 
5. Приемането през 1998 г. на Концепция 
за национална сигурност за пръв път даде 
насока за формулиране на определение за 
национална сигурност, което намери развитие 
в нормативната уредба чрез Закона за защита 
на класифицираната информация и Закона за 
Държавна агенция „Национална сигурност“. 
6. Концепцията за национална сигурност 
институционализира консултативната и коорди­
национната дейност на най-високо равнище на 
изпълнителната власт, като същевременно създа­
де възможности за включване на представители 
на други отговорни фактори в разработването, 
провеждането и контрола на политиката за 
сигурност. Направени бяха първите стъпки към 
формиране на система за национална сигур­
ност и на разузнавателна общност в Република 
България. Постави се началото на редовното 
отчитане на правителството пред Народното 
събрание за състоянието на националната си­
гурност, за политиките за нейната защита и за 
реализиране на националните интереси. Този 
процес не намери необходимото развитие в 
последващите периоди.
7. Концепцията имаше особено значение 
за публичното обявяване пред обществото и 
пред потенциалните ни съюзници от НАТО 
на ценностите, целите, принципите и механиз­
мите на политиката за национална сигурност. 
Документът стана основа за разработване на 
Военна доктрина на Република България и на 
други стратегически и нормативни документи.
8. Разработените през 2005 и 2008 г. проекти 
на стратегии в сферата на националната сигур­
ност не достигнаха до процедура на приемане. 
Процесът на тяхното разработване обаче даде 
възможност да бъдат оценени динамиката на 
националните цели и интереси, промените в 
средата за сигурност и произтичащите изисква­
ния към политиката за сигурност. 
9. След присъединяването на Република 
България към НАТО и Европейския съюз (ЕС) 
стратегията є за сигурност не се ограничава 
в национални рамки, а представлява част от 
усилията на нашите съюзници. Рисковете и зап­
лахите за сигурността на Република България 
и нейните граждани до голяма степен съвпадат 
или са сходни с тези, които застрашават и други 
страни от ЕС и НАТО.
10. Динамиката на съществуващите и на 
възникващите нови заплахи, изразяваща се в 
едновременното протичане на процеси на по­
добряване на международната политическа и 
военна среда за сигурност и намаляване на ве­
роятността от класическа военна агресия срещу